II.

Saraksts ar dokumentiem, kuri minēti 2. panta 16. punkta b) apakšpunktā Eiropas Parlamenta un Padomes Regulā (ES) 2016/399 (2016. gada 9. marts) par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) 1. Ārlietu ministrijas izsniegtas personas apliecības: — Legitymacja dyplomatyczna (diplomātiskā personas apliecība); — Legitymacja służbowa (ierēdņa personas apliecība); — Legitymacja konsularna (konsulārā personas apliecība); — Legitymacja konsularna konsula honorowego (goda konsula konsulārā personas apliecība); — Legitymacja specjalna (īpašā personas apliecība). 2. Lista podróżujących dla wycieczek w Unii Europejskiej (decyzja Rady 94/795/WSiSW z dnia 30 listopada 1994 r. w sprawie wspólnych działań przyjętych przez Radę na podstawie art. K.3 ust. 2 lit. b Traktatu o Unii Europejskiej w sprawie ułatwień podróży dla uczniów pochodzących z państw trzecich przebywających w Państwach Członkowskich) (Ceļotāju saraksts ekskursijām Eiropas Savienībā (Padomes Lēmums 94/795/TI (1994. gada 30. novembris) par kopīgu rīcību, ko Padome, pamatojoties uz K3. panta 2. punkta b) apakšpunktu Līgumā par Eiropas Savienību, pieņēmusi attiecībā uz ceļošanas iespējām skolēniem no trešām valstīm, kuri ir kādas dalībvalsts pastāvīgie iedzīvotāji)). 3. Dokumenti, kuri izsniegti Apvienotās Karalistes valstspiederīgajiem un viņu ģimenes locekļiem pirms Izstāšanās līgumā noteiktā pārejas perioda beigām saskaņā ar Direktīvu 2004/38/EK un kurus viņi var izmantot pēc pārejas perioda beigām (dokumenti būs derīgi vēlākais līdz 2021. gada 31. decembrim): — Dokument potwierdzający prawo stałego pobytu (Dokuments, kas apliecina pastāvīgās uzturēšanās tiesības); — Karta pobytu członka rodziny obywatela UE (ES pilsoņa ģimenes locekļa uzturēšanās atļauja); — Karta stałego pobytu członka rodziny obywatela UE (ES pilsoņa ģimenes locekļa pastāvīgās uzturēšanās atļauja). 4. Pagaidu dokumenti, kas izsniegti Apvienotās Karalistes valstspiederīgajiem un viņu ģimenes locekļiem pēc Izstāšanās līgumā minētā pārejas perioda beigām: — Zaświadczenie (Apliecība) ar derīguma termiņu uz vienu gadu, kas apliecina, ka persona, kurai ir tiesības saskaņā ar Izstāšanās līgumu, ir iesniegusi reģistrācijas pieteikumu īslaicīgas uzturēšanās un/vai uzturēšanās dokumenta saņemšanai — ja pieteikums iesniegts līdz 2021. gada 31. decembrim (apliecība kopā ar derīgu ceļošanas dokumentu dos tiesības uz vairākkārtēju robežšķērsošanu bez nepieciešamības saņemt vīzu). 5. Diia.pl (jeb Diia.pl Service) — digitāls personu apliecinošs dokuments, ko izsniedz pagaidu aizsardzības saņēmējiem saskaņā ar 2022. gada 12. marta Likumu par palīdzību Ukrainas pilsoņiem saistībā ar bruņoto konfliktu Ukrainas teritorijā (2022. gada Likumu krājums, 583. poz.) saistībā ar Padomes Īstenošanas lēmumu (ES) 2022/382 (2022. gada 4. marts), ar ko Direktīvas 2001/55/EK 5. panta nozīmē konstatē no Ukrainas pārvietoto personu masveida pieplūduma esamību un nosaka pagaidu aizsardzības ieviešanu (OV L 71, 4.3.2022., 1. lpp.). Diia.pl ir ministra (atbildīgs par datorizāciju) sniegts pakalpojums, kā minēts Datorizācijas likuma 19.e. panta 2. punkta 2. apakšpunktā saistībā ar Likuma par palīdzību Ukrainas pilsoņiem 10. panta 1. punktu, kas pieejams lietojumprogrammā lietotāja mobilajā ierīcē un kas ļauj no reģistra lejupielādēt lietotāja, kurš ir Ukrainas pilsonis, vai tāda Ukrainas pilsoņa laulātā, kuram nav Ukrainas pilsonības, persondatus, ja vien viņš/viņa nav Polijas vai citas ES dalībvalsts pilsonis/pilsone un ir ieradies Polijas Republikā no Ukrainas laikposmā no 2022. gada 24. februāra, kā arī šos datus šifrētā formā uzglabāt lietotāja mobilajā ierīcē un uzrādīt citām personām nolūkā apstiprināt lietotāja identitāti. Diia.pl var izmantot Ukrainas bēgļi, kuri ir pagaidu aizsardzības saņēmēji un kuri likumīgi uzturas Polijas teritorijā, pamatojoties uz 2. panta 1. punktu Likumā par palīdzību Ukrainas pilsoņiem, un kuri ir saņēmuši valsts identifikācijas numuru ( PESEL ). Pamatojoties uz 2. panta 1. punktu Likumā par palīdzību Ukrainas pilsoņiem, “Ja Ukrainas pilsonis 1. panta 1. punkta nozīmē ir likumīgi ieradies Polijas Republikas teritorijā laikposmā pēc 2022. gada 24. februāra līdz dienai, kas norādīta noteikumos, kuri pieņemti, pamatojoties uz 2. panta 4. punktu (datums vēl nav noteikts), un paziņo par nodomu uzturēties Polijas Republikas teritorijā, viņa uzturēšanos uzskata par likumīgu 18 mēnešu laikā no 2022. gada 24. februāra. (...) Tāda Polijas Republikas teritorijā dzimuša bērna uzturēšanās, kura māte ir pirmajā teikumā minētā persona, arī tiek uzskatīta par likumīgu tajā pašā laikposmā kā mātes uzturēšanās”. Diia.pl izdod, pamatojoties uz — Likuma par palīdzību Ukrainas pilsoņiem 10. pantu. Diia.pl kalpo kā lietotāja identitātes apstiprinājums un ir pierādījums, kas līdzvērtīgs dokumentam, kurš atbilst — 8. panta 1. punktam Padomes Direktīvā 2001/55/EK (2001. gada 20. jūlijs) par obligātajiem standartiem, lai pārvietoto personu masveida pieplūduma gadījumā sniegtu tām pagaidu aizsardzību, un par pasākumiem, lai līdzsvarotu dalībvalstu pūliņus, uzņemot šādas personas un uzņemoties ar to saistītās sekas, — un tas būtu jāuzskata par uzturēšanās atļauju — Padomes Direktīvas 2001/55/EK 2. panta g) punkta izpratnē. Diia.pl dokumentu var izmantot jebkura persona, kura ir sasniegusi pilngadību. 6. Zaświadczenie o korzystaniu z ochrony czasowej (pagaidu aizsardzības apliecība), kas izdota ārvalstniekam, kuram ir pagaidu aizsardzība saskaņā ar 106. pantu 2003. gada 13. jūnija Likumā par aizsardzības piešķiršanu ārvalstniekiem Polijas Republikas teritorijā (2021. gada Likumu krājums, 1108. poz., ar grozījumiem) saistībā ar Padomes Īstenošanas lēmumu (ES) 2022/382 (2022. gada 4. marts), ar ko Direktīvas 2001/55/EK 5. panta nozīmē konstatē no Ukrainas pārvietoto personu masveida pieplūduma esamību un nosaka pagaidu aizsardzības ieviešanu (OV L 71, 4.3.2022., 1. lpp.). Ja pagaidu aizsardzības termiņš tiek pagarināts ar Savienības tiesību aktu, attiecīgi pagarina apliecības derīguma termiņu. Saskaņā ar 8. panta 1. punktu Padomes Direktīvā 2001/55/EK (2001. gada 20. jūlijs) par obligātajiem standartiem, lai pārvietoto personu masveida pieplūduma gadījumā sniegtu tām pagaidu aizsardzību, un par pasākumiem, lai līdzsvarotu dalībvalstu pūliņus, uzņemot šādas personas un uzņemoties ar to saistītās sekas, apliecība būtu jāuzskata par uzturēšanās atļauju Padomes Direktīvas 2001/55/EK 2. panta g) punkta nozīmē.